पाएं अपने शहर की ताज़ा ख़बरें और फ्री ई-पेपरडाउनलोड करें
अमृतसर. कैबिनेट मंत्री बिक्रम सिंह मजीठिया ने कहा है कि अकाली-भाजपा दोनों सहयोगी पार्टियां हैं, इसलिए पार्टी कार्यकर्ता ऐसा कोई कदम न उठाएं, जिससे गठबंधन धर्म को ठेस पहुंचे। रही पार्टी के पार्षदों के काम न होने की बात, किसी के साथ कोई पक्षपात नहीं किया जाएगा। इसके लिए उन्होंने मुख्य संसदीय सचिव इंदरबीर सिंह बुलारिया और पार्टी के जिला प्रधान उपकार सिंह संधू की ड्यूटी लगा दी है कि वे पार्षदों की हर मुश्किल को हल करने का प्रयास करें। वह बुलारिया के निवास पर रखे गए दोपहर के खाने के दौरान पार्षदों की बात सुनने के बाद उन्हें संबोधित कर रहे थे।
इससे पहले मजीठिया ने बारी-बारी सभी पार्षदों को बुलाया और उनकी मुश्किलें सुनीं। अधिकांश का आरोप था कि शिअद के साथ भेदभाव किया जा रहा है। भाजपा के पार्षदों की वार्डों में काम हो रहे हैं, लेकिन उनके काम पेंडिंग पड़े हैं। जनता को क्या जवाब दें? शहर में शिअद का एक ही विधायक होने के कारण दूसरे इलाकों में उनकी सुनवाई कम होती है। इसी कारण 30 मई को होने वाली हाउस की बैठक नहीं होने दी गई।
मजीठिया ने कहा कि पार्षदों को अपने मन से यह बात निकाल देनी चाहिए कि भेदभाव हो रहा है। हां, निगम की वित्तीय हालत कमजोर होने के कारण परेशानी आ रही है, लेकिन शीघ्र ही मुख्यमंत्री प्रकाश सिंह बादल और उपमुख्यमंत्री सुखबीर सिंह बादल सभी जिलों को ग्रांट जारी करने वाले हैं।
उन्होंने कई अधिकारियों को फोन करके इनकी सुनवाई करने के आदेश दिए। उन्होंने मेयर बख्शी राम अरोड़ा से से बात करने का आश्वासन दिया। बुलारिया ने पार्षदों की वकालत करते हुए कहा कि सभी वार्डों के विकास के लिए एक-एक करोड़ रुपए देने की मांग की। इस मौके पर उपकार सिंह संधू, गुरप्रीत सिंह रंधावा सीनियर डिप्टी मेयर अवतार सिंह, अविनाश जौली, सुरिंदर सिंह सुल्तानविंड, राज कुमार जौली, अमरबीर सिंह ढोट, अम्मू गुमटाला, गुरप्रीत सिंह मिंटू, बलजिंदर सिंह बिल्ला, अमरबीर सिंह संधू, अमरजीत सिंह भाटिया आदि मौजूद थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva awa_Deva zho_Hant eng_Latn